**Ludovico Ariosto** (Reggio Emilia, 8. 9. 1474. – Ferrara, 6. 7. 1533), talijanski renesansni pjesnik.

Pisao je latinske i talijanske stihove, renesansne komedije i društvene satire, no životno mu je djelo veliki viteški ep *Bijesni Orlando*, zamišljen kao nastavak nedovršena Boiardova spjeva *Zaljubljeni Orlando* (1506.), u kojem Ariosto oživljuje fantastični srednjovjekovni viteški svijet i pretvara njegove legendarne junake u moderne ljude, sa strastima i osjećajima renesansnog čovjeka. Djelo nema ni jednog glavnog junaka, ni jedne glavne radnje, već opisuje *ljubav, gospe, borbe, vitezove*, odnosno junake i zbivanja vezana uz imaginarnu saracensku opsadu Pariza u doba Karla Velikoga, te u nizu glavnih i sporednih radnji razvija raskošnu sliku života u kojoj se nerazdruživo isprepleću mašta i realnost, prošlost i sadašnjost. Ep odiše životnom radošću, protkan je finim humorom, pisan s dubokim razumijevanjem za čovjeka i njegove slabosti, te - mada mu nedostaje organsko jedinstvo kompozicije - predstavlja vrhunsko dostignuće talijanske renesansne epike. Ispjevan je u savršenim stancama (strofama od 8 rimovanih jedanaesteraca), a u završnoj redakciji sadrži 46 pjevanja.

Sadržaj Bijesnog Orlanda
------------------------

*Glavni članak: Bijesni Orlando*
Radnja spjeva nastavlja se na mjestu gdje je Boiardo zbog smrti prekinuo svog *Zaljubljenog Orlanda*, tj. Saraceni su po porazu franačke vojske na Pirenejima dospjeli do Pariza, gdje su se oko Karla Velikoga okupili u obranu kršćanstva i mnogi drugi europski vitezovi. U složenoj strukturi epa, u kojem se spajaju motivi iz srednovjekovne junačke i viteške epike (karolinški i bretonski coklus) te elementi preuzeti od klasika rimske književnosti, radnja se uz mnogobrojne samostalne epizode razvija na tri osnovna plana: borba Saracena i kršćanske vojske Karla Velikoga, ljubav Orlanda prema Angeliki koja završava nesretno po naslovnog junaka te on od tuge pomahnita saznavši da je ona pošla za Saracena Medora, i konačno brakom okrunjana ljubav Bradamante i Ruggiera, rodonačelnika ferrarske obitelji d'Este, zaštitinika Ariostovih.

Ostala djela
------------

* *Komedija o škrinji*
* *Zamjenjivanja'*
* *Negromant*
* *Lena*
* *Studenti*

***Ludovico Ariosto*** na Wikimedijinoj ostavi

| * p
* r
* u
Renesansni književnici: 14. do početka 17. stoljeća |
| --- |
| Hrvatski renesansni književnici | Juraj Baraković - Džore Držić - Šiško Menčetić - Dominko Zlatarić - Hanibal Lucić - Dinko Ranjina - Mikša Pelegrinović - Mavro Vetranović - Nikola Nalješković - Marko Marulić - Juraj Šižgorić - Petar Hektorović - Marin Držić - Brne Karnarutić - Petar Zoranić |
| Ostali renesansni književnici | Ludovico Ariosto - Giovanni Boccaccio - Miguel de Cervantes Saavedra - Niccolò Machiavelli - Francesco Petrarca - François Rabelais - William Shakespeare |
|  << Predrenesansa, Humanizam Barok >>  |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 71386455
* LCCN: n79041715
* ISNI: 0000 0001 2138 5817
* GND: 118503952
* SELIBR: 175423
* SUDOC: 026690233
* BNF: cb11889084c (podaci)
* BIBSYS: 90191722
* ULAN: 500313522
* MusicBrainz: daa8d6ed-24e8-422a-a99d-6ed53a9a98ec
* NLA: 35007973
* NDL: 00851300
* NKC: jn19990000244
* BNE: XX1163109
* CiNii: DA00705436
* KulturNav: id
* CONOR.SI: 22951011
* NSK: 000032718

 |